Franța-Israel, meci „de mare risc”. Mii de polițiști mobilizați în Paris după ce manifestanții pro-palestinieni au anunțat un protest
Franța a decis mobilizarea a 4.000 de polițiști și membri ai forțelor de securitate în jurul stadionului Stade de France din Paris, înaintea meciului de fotbal Franța-Israel din cadrul UEFA Nations League, a declarat joi șeful poliției pariziene, Laurent Nuñez, pentru France Info. Autoritățile franceze consideră acest meci de fotbal unul de „mare risc”, în contextul violențelor de zilele trecute de la Amsterdam, când fanii echipei de fotbal Maccabi Tel-Aviv au fost atacați de demonstranți pro-Palestina.